תקנות הבזק (שילוב תחנת שידור ומערכת תורן אזורי)

{{ח:התחלה}}
{{ח:כותרת|תקנות הבזק (שילוב תחנת שידור ומערכת תורן אזורי), התשמ״ח–1987}}

{{ח:פתיח-התחלה}}
{{ח:תיבה|ק״ת תשמ״ח, 132|תקנות הבזק (שילוב תחנת שידור ומערכת תורן אזורי)|https://olaw.org.il/takanot/takanot-5064.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הבזק#סעיף 6ט|סעיפים 6ט(א)}}, {{ח:חיצוני|חוק הבזק#סעיף 6לח|6לח(א)}} {{ח:חיצוני|חוק הבזק#סעיף 59|ו־59}} {{ח:חיצוני|חוק הבזק|לחוק הבזק, התשמ״ב–1982}} (להלן – החוק), לאחר התייעצות במועצה לשידורי כבלים שנתמנתה לפי {{ח:חיצוני|חוק הבזק|החוק}} ובאישור ועדת הכלכלה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בעל זכיון“ – בעל זכיון לשידורי כבלים שבתחום אזור זכיונו מותקן תורן אזורי;
{{ח:ת|סוג=הגדרה}} ”בעל תורן אזורי“ – רשות מקומית שהקימה תורן אזורי לפי {{ח:חיצוני|חוק הרשויות המקומיות (תרנים לאנטנות טלוויזיה ורדיו)#סעיף 12|סעיף 12 לחוק הרשויות המקומיות (תרנים לאנטנות טלוויזיה ורדיו), התשל״ו–1975}} (להלן – חוק התרנים) או מי שהקים תורן כאמור בהיתר מאת רשות מקומית;
{{ח:ת|סוג=הגדרה}} ”המנהל“ – מנהל השירות לשידורי טלויזיה בכבלים ולמנויים שבמשרד התקשורת;
{{ח:ת|סוג=הגדרה}} ”מנוי“ – מי שתורן אזורי משמש את מקלט הרדיו או הטלויזיה שבהחזקתו;
{{ח:ת|סוג=הגדרה}} ”מערכת התורן“ – מערכת של כבלים, מגברים, מפצלים, עמודים, צינורות תת־קרקעיים וכל התקן אחר, הנמצאים בתחום שמעמוד התורן האזורי עד בית תקע שבחצרי מנוי, למעט עמוד התורן, מוקד התפעול והמשושות המחוברות למערכת;
{{ח:ת|סוג=הגדרה}} ”רשת הכבלים“ – רשת כבלים של בעל זכיון;
{{ח:ת|סוג=הגדרה}} ”תורן אזורי“ – כמשמעותו {{ח:חיצוני|חוק הרשויות המקומיות (תרנים לאנטנות טלוויזיה ורדיו)|בחוק התרנים}}, ולרבות מערכת התורן;
{{ח:ת|סוג=הגדרה}} ”תכנית הנדסית“ – תכנית להקמת תחנת שידור שהגיש בעל זכיון לאחר שזכה במכרז ובטרם ניתן לו הזכיון, ושאישר אותה המנהל.

{{ח:קטע2|פרק ב|פרק ב׳: שילוב תחנת שידור ומערכת תורן}}

{{ח:סעיף|2|חובת השילוב}}
{{ח:ת}} בעל זכיון יחבר לתחנת השידור שלו את מערכת התורן המותקנת בתחום אזור זכיונו, וישלבה כחלק מתחנת השידור; לשם ביצוע שילוב כאמור, יעביר בעל התורן האזורי לבעל הזכיון את זכויותיו במערכת התורן, לפי האמור {{ח:פנימי|סעיף 5|בתקנות 5 עד 7 להלן}}.

{{ח:סעיף|3|התאמת המערכת}}
{{ח:ת}} חובת שילובה של תחנת שידור במערכת התורן לפי {{ח:פנימי|סעיף 2|תקנה 2}} תחול על בעל זכיון אם נתקיימו במערכת, לפי אישורו בכתב של המנהל, תנאים אלה:
{{ח:תת|(1)}} מערכת התורן הוקמה, באישור שר התקשורת (להלן – השר), לפי {{ח:חיצוני|חוק הרשויות המקומיות (תרנים לאנטנות טלוויזיה ורדיו)#סעיף 12|סעיף 12 לחוק התרנים}}, ובהתאם למיפרט הטכני שנקבע באישור;
{{ח:תת|(2)}} רכיבי מערכת התורן, הנחוצים לצורך השילוב, מתאימים באיכותם ובתכונותיהם לדרישות המיפרט הטכני שנקבעו לענין הקמת תחנת השידור בזכיונו של בעל הזכיון (להלן – מיפרט התחנה) או שניתן להתאימם כאמור במחיר שאינו עולה, לדעת המנהל, על שליש מעלות התקנתה ופרישתה של רשת כבלים חדשה במקום, אלא אם כן מוכן בעל הזכיון לשאת בעלות התאמה גבוהה יותר;
{{ח:תת|(3)}} מערכת התורן היא במצב תקין, ולדעת המנהל, ראויה היא לשימוש למשך מחצית מתקופת הזכיון לפחות.

{{ח:סעיף|4|אישור המנהל}}
{{ח:תת|(א)}} בעל זכיון יגיש למנהל בקשה לקבלת אישור לפי {{ח:פנימי|סעיף 3|תקנה 3}} (להלן בתקנה זו – הבקשה), במהלך ששים הימים שתחילתם ששה חדשים לפני המועד הקבוע בזכיונו לפרישת רשת כבלים במקום שבו קיימת מערכת התורן; בעל הזכיון ימסור עותק של הבקשה לבעל התורן.
{{ח:תת|(ב)}} המנהל יחליט בבקשה, תוך ארבעים וחמישה ימים מיום שהוגשה לו, לאחר שנתן לבעל התורן האזורי הזדמנות נאותה להשמיע את טענותיו ביחס לבקשה; המנהל יודיע על החלטתו לבעל הזכיון ולבעל התורן האזורי.
{{ח:תת|(ג)}} נתן המנהל אישור לשלב את תחנת השידור ומערכת התורן, יגיש בעל הזכיון למנהל, במועד שהורה לו עליו בהודעתו לפי תקנת משנה (ב), תכנית להתאמת רכיבי מערכת התורן למיפרט התחנה וכן תכנית הנדסית מתוקנת כמתחייב מן האישור כאמור.

{{ח:סעיף|5|בקשה לרכישת זכויות}}
{{ח:תת|(א)}} נתן המנהל אישור לשלב את תחנת השידור ומערכת התורן, יפנה בעל הזכיון אל בעל התורן האזורי, תוך עשרים ואחד ימים מיום שהודע לו על מתן האישור, בבקשה לרכוש ממנו את מערכת התורן או את רכיבי המערכת שלגביהם ניתן האישור, ויצרף לבקשה הצעת מחיר לרכישת המערכת (להלן – הצעת הרכישה).
{{ח:תת|(ב)}} בהצעת הרכישה ינקוב בעל הזכיון במחיר שהוא נכון לשלם בעד רכישת הזכויות במערכת התורן או ברכיבי המערכת שאושר שילובם, וכן יציע את סדרי התשלום.

{{ח:סעיף|6|הסכם לרכישת זכויות}}
{{ח:תת|(א)}} הסכימו בעל הזכיון ובעל התורן האזורי בדבר מחיר מערכת התורן ותנאי תשלומו, תוך שלושים ימים מיום שהוגשה לבעל התורן הצעת הרכישה (להלן – תקופת המו״מ), יעביר בעל התורן האזורי לבעל הזכיון את זכויותיו במערכת התורן עם קבלת התשלום הראשון; העברת הזכויות כאמור תבוצע תוך ארבעים וחמישה ימים מיום שהוגשה הצעת הרכישה, זולת אם הסכימו הצדדים על העברת זכויות תוך זמן קצר יותר.
{{ח:תת|(ב)}} לא הסכימו הצדדים על אופן הצמדת התשלומים, יהיה כל תשלום צמוד למדד המחירים לצרכן מן המדד שפורסם לאחרונה לפני המועד שהוגשה בו הצעת הרכישה עד המדד שפורסם לאחרונה לפני מועד תשלומו בפועל של כל תשלום.

{{ח:סעיף|7|קביעת הסדרים כספיים באין הסכמה}}
{{ח:תת|(א)}} לא הגיעו בעל הזכיון ובעל התורן האזורי להסכמה עד תום תקופת המו״מ, ישלם בעל הזכיון לבעל התורן האזורי את המחיר שנקב בו בהצעת הרכישה בשלושה תשלומים שנתיים שווים ורצופים שהראשון בהם יהיה ארבעים וחמישה ימים מיום שהוגשה ההצעה לבעל התורן.
{{ח:תת|(ב)}} בעל התורן האזורי רשאי לפנות אל השר, תוך עשרים ואחד ימים מתום תקופת המו״מ, בבקשה מנומקת בכתב לקבוע הסדרים כספיים שונים מאלה המוצעים בהצעת הרכישה; בבקשה יפורטו הסכומים והתנאים שלגביהם לא הושגה הסכמה בין בעל התורן ובעל הזכיון.
{{ח:תת|(ג)}} לא פנה בעל התורן האזורי בבקשה כאמור בתקנת משנה (ב), יחולו ההסדרים הכספיים המפורטים בתקנת משנה (א), ובעל התורן יעביר לבעל הזכיון את זכויותיו במערכת התורן עד תום שלושים ימים מיום תשלום השיעור הראשון בעד המערכת.
{{ח:תת|(ד)}} השר ידון בבקשה לפי תקנת משנה (ב) ויכריע בדבר התנאים וההסדרים הכספיים בין בעל הזכיון ובעל התורן האזורי, לרבות בדבר מועד העברת הזכויות במערכת, תוך שלושים ימים מיום שהוגשה לו הבקשה, לאחר שנתן להם הזדמנות נאותה להשמיע את טענותיהם לפניו; קבע השר תנאים והסדרים כספיים שונים מאלה הקבועים בתקנת משנה (א) או (ג), יפרט בהחלטתו את התיאומים המתחייבים מן השינוי.

{{ח:סעיף|8|העברת שידורים למנויים}}
{{ח:ת}} אישר המנהל את שילוב תחנת השידור ומערכת התורן, תחול על בעל הזכיון האחריות להמשיך ולספק למנויים את העברת השידורים שנקלטו בתורן ושמועברים באמצעות רשת הכבלים, וזאת, החל מן היום שבו קיבל את הזכויות במערכת התורן, למשך כל התקופה בעדה שילמו המנויים דמי שימוש בתורן; בעל הזכיון אינו רשאי לחייב מנויים כאמור בתשלום נוסף בעד העברת השידורים או להתנות את העברתם בקבלת שידורי כבלים אחרים.

{{ח:סעיף|9|באין אישור לשילוב}}
{{ח:ת}} לא אישר המנהל את שילוב תחנת השידור ומערכת התורן, רשאי בעל הזכיון לפרוש את רשת הכבלים במקום בו מותקנת מערכת התורן בהתאם לתכנית ההנדסית שאישר המנהל, ורשאי הוא להציע למנויים אספקת שידורי כבלים באמצעות תחנת השידור, בהתאם לתנאי הזכיון שניתן לו.

{{ח:סעיף|10|דמי התקנה ודמי מנוי}}
{{ח:תת|(א)}} כפוף לאמור בתקנת משנה (ב), רשאי בעל זכיון לחייב מנוי בתשלום דמי התקנה בעד חיבורו לרשת הכבלים ודמי מנוי בעד אספקת שידורי הכבלים בשיעור שנקבע לכך בזכיונו.
{{ח:תת|(ב)}} דמי ההתקנה בעד חיבור מנוי לרשת הכבלים לא יעלו על שיעור ההפרש שבין דמי ההתקנה ששילם מנוי לבעל התורן האזורי בעד חיבורו לתורן, כשהם צמודים למדד, לבין דמי ההתקנה שרשאי היה בעל הזכיון לגבות ממנו אלמלא היה מחובר לתורן האזורי. לענין זה, ”מדד“ – שיעור עליית מדד המחירים לצרכן, מן המדד שפורסם לאחרונה לפני תשלום דמי ההתקנה לבעל התורן האזורי עד המדד שפורסם לאחרונה לפני תשלום דמי ההתקנה או חלק מהם לבעל הזכיון.

{{ח:חתימות|ט׳ באלול התשמ״ז (3 בספטמבר 1987)}}
* '''גד יעקבי'''
שר התקשורת
{{ח:סוגר}}
{{ח:סוף}}
[[קטגוריה:בוט חוקים]]